ai4bharat/Pralekha huggingface dataset:
உள்துறை அமைச்சகம்
பயங்கரவாதத்திற்கு நிதியுதவி கிடைப்பதைத் தடுக்கும் நோக்கில் 3-ஆவது அமைச்சர்கள் மாநாடு புதுதில்லியில் நவம்பர் 18 மற்றும் 19 ஆகிய தேதிகளில் நடைபெறும்
‘பயங்கரவாதத்திற்கு பணம் கிடைக்கக் கூடாது’ என்ற கருப்பொருளில் 3வது அமைச்சர்களின் மாநாட்டை நவம்பர் 18 மற்றும் 19 தேதிகளில் புதுதில்லியில் மத்திய உள்துறை அமைச்சகம் நடத்துகிறது.
சர்வதேச பயங்கரவாத பிரச்சனை குறித்து மோடி அரசின் முன்னெடுப்புகளின் முக்கியத்துவத்தையும், இந்த அச்சுறுத்தலுக்கு எதிராக சகிப்புத்தன்மையற்ற கொள்கைகள் பற்றியும், சர்வதேச அரங்கில் பேச்சு வார்த்தைகளை நடத்துவதுமே இந்த மாநாட்டின் முக்கிய நோக்கமாகும்.
மத்திய உள்துறை மற்றும் கூட்டுறவுத்துறை அமைச்சர் திரு அமித்ஷா மாநாட்டில் பங்கேற்று, பயங்கரவாதத்திற்கு எதிரான போரில் இந்தியாவின் உறுதிப்பாட்டையும், அதனை ஒழிப்பதற்கான நடவடிக்கைகளில் நம் நாட்டின் ஆதரவைப் பற்றியும் எடுத்துரைப்பார்.
இதற்கு முன்பாக சர்வதேச அளவில் பாரிஸ்  மற்றும் மெல்போர்னில்  நடைபெற்ற இரண்டு மாநாடுகளில், பயங்கரவாதத்திற்கு நிதியுதவி கிடைப்பதற்கு எதிராக மேற்கொள்ளப்பட வேண்டிய நடவடிக்கைகள் குறித்த விவாதப்பொருளை அடுத்த கட்டத்திற்கு கொண்டு செல்வதே இந்த மாநாட்டின் முக்கிய அம்சமாகும். மேலும் பயங்கரவாதத்திற்கு நிதியுதவி கிடைப்பதற்கு எதிராக தொழில்நுட்பம், சட்டம், ஒழுங்குமுறை மற்றும் அனைத்து ஒத்துழைப்பு அம்சங்கள் பற்றியும் விவாதிக்கபடும்.
உலகளவில், பல ஆண்டுகளாக பயங்கரவாதம் மற்றும் தீவிரவாதத்தால் நாடுகள் பாதிக்கப்பட்டுள்ளன. வன்முறைகளின் வடிவம் வேறு, வேறாக இருந்தாலும், புவி-அரசியல் அமைப்பில் நீண்ட, நெடிய இனப் போராட்டங்கள் நடைபெற்று மோசமான சூழ்நிலை நிலவுகிறது. நிர்வாகச் சீர்கேடு, அரசியல் நிலைத்தன்மை இல்லாமை, பொருளாதார பின்னடைவு மற்றும் கட்டுக்கடங்காத நிகழ்வுகளுக்கு வழிவகுக்கிறது.
இதன் விளைவாக இணக்கமில்லாத நாடு பயங்கரவாதத்தை ஆதரித்து, அதற்கான நிதியுதவியை அதிகப்படும் நடவடிக்கைகளில் ஈடுபடுகிறது.
மூன்று தசாப்தங்களுக்கும் மேலாக இந்தியா பல்வேறு வகையான பயங்கரவாதங்கள் மற்றும் அதற்கான நிதி ஆதாரங்களின் மூலம் ஏற்படும் விளைவுகளை சந்தித்துள்ளது. அதனால் இது போன்ற பாதிப்புகளுக்கு உள்ளான நாடுகளின் வலியையும், பாதிப்புகளையும் இந்தியா நான்கு உணர்ந்துள்ளது.
அமைதியை விரும்பும் நாடுகளுடன் ஒற்றுமையை வெளிப்படுத்தவும், பயங்கரவாத நிதியுதவியை எதிர்கொள்வதில் உறுதியான ஒத்துழைப்புக்கான பாலத்தை உருவாக்கவும், இந்தியா அக்டோபரில் இரண்டு உலகளாவிய நிகழ்வுகளை நடத்தியது. புதுதில்லியில் சர்வதேச காவல்துறையின் வருடாந்திர பொதுக்குழு மற்றும் ஐ.நா. பயங்கரவாத எதிர்ப்பு குழுவின் சிறப்பு கூட்டத்தை மும்பை மற்றும் புதுதில்லியில் நடத்தியது. நடைபெறயுள்ள இந்த மாநாட்டில் பயங்கரவாதத்திற்கு எதிரான நாடுகளுக்கிடையே நல்ல புரிந்துணர்வையும், ஒத்துழைப்பையும் அதிகரிக்கும்.
மேலும் இந்த மாநாட்டில் 75 நாடுகளின் பிரதிநிதிகள் மற்றும் சர்வதேச அமைப்புகளின் பிரதிநிதிகள் கலந்து கொள்கின்றனர்.
பாதுகாப்பு அமைச்சகம்
பாதுகாப்புத்துறையில் ஓய்வூதியம் பெறுவோர் மே 25க்குள் ஆண்டு அடையாளத்தை சமர்ப்பிக்க வேண்டும் - மத்திய பாதுகாப்புத்துறை அமைச்சகம்
மாதாந்திர ஓய்வூதிய திட்டம் சரியாக நடைபெறுவதை உறுதி செய்யும் விதமாக, பாதுகாப்புத்துறையில் ஓய்வூதியம் பெறுபவர்கள், தங்களுடைய ஆண்டு அடையாளம் மற்றும் வாழ்நாள் சான்றிதழை வரும் 25-ம் தேதிக்குள் சமர்ப்பிக்கும்படி மத்திய பாதுகாப்புத்துறை அமைச்சம் மீண்டும் ஒருமுறை வேண்டுகோள் விடுத்துள்ளது.
மாதாந்திர ஓய்வூதியம் பெறுவது தொடர்பாக மே 17-ம் தேதி வரை பெறப்பட்ட தரவுகளை சரி செய்ததில், 43,774 பயனாளர்கள் தங்களின் சரியான விவரங்களை ஆன்லைன் மூலமாகவோ அல்லது வங்கிகள் வழியாகவோ சரிவர தாக்கல் செய்யவில்லை என்பது கண்டுபிடிக்கப்பட்டுள்ளது.
மேலும், பழைய முறையில் ஓய்வூதியம் பெறும் சுமார் 1.2 லட்சம் ஓய்வூதியதாரர்கள், தங்களின் ஆண்டு அடையாளத்தை சரிவர பூர்த்தி செய்யவில்லை என்று தெரிய வந்துள்ளது.
எனவே வரும் 25-ம் தேதிக்குள் இந்த ஆவணங்களை சமர்ப்பிக்குமாறு கேட்டுக்கொள்ளப்பட்டுள்ளது.
மேலும் விவரங்களுக்கு - https://pib.gov.in/PressReleasePage.aspx?PRID=1826364
விவசாயத்துறை அமைச்சகம்
தமிழகம் உள்ளிட்ட மாநிலங்களில் தெரிந்து விறுவிறுப்பாக நடந்து வரும் நெல் கொள்முதல்
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு நவம்பர் 23 வரை 301.72 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 256.58 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 17.59 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.23 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 26.80 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 56965.62 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா மற்றும் ராஜஸ்தான், மற்றும் ஆந்திரப் பிரதேசத்திலிருந்து 45.24 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1675367
----
(Visitor Counter : 94
தொலைதொடர்பு மற்றும் தகவல் தொழில்நுட்ப அமைச்சகம்
உணவுப் பொருள்களின் அவசரத் தேவை குறித்து கவனம் செலுத்துமாறு தபால் துறைக்கு திரு. ரவிசங்கர் பிரசாத் அறிவுறுத்தல்
கோவிட்-19 நோய்த் தாக்குதல் பாதிப்பின் இந்த நெருக்கடியான காலகட்டத்தில் நாடு முழுக்க தங்களுக்கு உள்ள நெட்வொர்க் தொடர்புகளை தபால் துறை அலுவலகங்கள் மக்களுக்கு உதவும் வகையில் பயன்படுத்தி வருகின்றன. தொலைத் தொடர்பு, சட்டம் மற்றும் நீதி மற்றும் மின்னணு, தகவல் தொழில்நுட்பத் துறை அமைச்சர் திரு. ரவிசங்கர் பிரசாத் ஒவ்வொரு மாநில முதன்மை போஸ்ட் மாஸ்டர் ஜெனரல்கள், முதன்மைப் பொது மேலாளர்களுடன் காணொலிக் காட்சி மூலம் கலந்துரையாடினார். தபால் துறையின் விரிவான நெட்வொர்க் தொடர்புகளைப் பயன்படுத்தி, நாடு முழுக்க உதவி தேவைப்படும் நிலையில் இருப்போருக்கு உதவிகள் செய்ய ஆயத்தமாக இருக்க வேண்டும் என்று அப்போது அமைச்சர் கேட்டுக்கொண்டார். தொலைதூரப் பகுதியில் உள்ள பல லட்சக்கணக்கான மக்களுக்கு அத்தியாவசியப் பொருட்களை கொண்டு போய் சேர்ப்பதில் நம்பிக்கை நட்சத்திரமாக இந்திய அஞ்சல் துறையினர் செயல்படுவதன் மூலம், உண்மையான கொரோனா எதிர்ப்பு போர் வீரர்களாக இருக்கிறார்கள்.
உணவுப் பொருட்கள் அவசரத் தேவையில் இருக்கும் கீழ்த்தட்டு மக்களுக்கு உதவி செய்வதில் சிறப்பு கவனம் செலுத்த வேண்டும் என்று அமைச்சர் திரு. ரவிசங்கர் பிரசாத் அறிவுறுத்தினார்.
குடிசைப் பகுதிகளில் வாழ்பவர்கள், குடிபெயர்ந்த தொழிலாளர்கள், தினக்கூலி தொழிலாளர்களில் உதவி தேவைப்படும் நிலையில் இருப்போருக்கு உணவு வழங்குதல், ரேஷன் பொருள்கள் மற்றும் முகக்கவச உறை வழங்குவதற்கு, தபால் துறை ஊழியர்கள் தங்களின் சேமிப்புகளை செலவிட்டு வருகின்றனர். கடந்த சில நாட்களில் 1 லட்சம் பேருக்கு உணவு / ரேஷன் பொருட்கள் விநியோகம் செய்யப்பட்டுள்ளன.
முடக்கநிலை அமல் காலத்தில், சாதாரணமான மருந்துகள் கிடைக்கிற நிலையில், புற்றுநோய், சிறுநீரக சிகிச்சை போன்றவற்றுக்கான சிறப்பு மருந்துகளும், உயிருக்கு ஆபத்தான நோய்களுக்கான மருந்துகளும் கிடைக்கவில்லை. இதுவரை அவற்றை பெரிய நகரங்களில் வாழும் உறவினர்கள், குடும்பத்தினர் மூலம் நோயாளிகள் பெற்று வந்தனர். இதுதொடர்பாக அமைச்சருக்கு ட்விட்டர் மற்றும் இதர தொடர்பு வழிகள் மூலம் யோசனைகள் தெரிவிக்கப்பட்டுள்ளன. அவற்றைக் கருத்தில் கொண்டு, தபால் நிலையங்களின் துரித அஞ்சல் சேவையை பயன்படுத்தி, தபால் பட்டுவாடா ஊழியரின் கடைசிநிலை தொடர்பு மூலமாக அந்த உயிர்காக்கும் மருந்துகளை கொண்டு போய் சேர்க்க வேண்டும் என்று அமைச்சர் அறிவுறுத்தியுள்ளார்.
தபால் நிலையங்களில் வங்கிக் கணக்கு தொடங்கும் வசதிகளையும் இந்தத் துறை அளிக்கிறது. மிக முக்கியமாக ஆதார் அடிப்படையில் பட்டுவாடா செய்யும் நடைமுறையில் ஏழை மக்களின் வீட்டு வாசலிலேயே பணம் கிடைக்கச் செய்யும் வசதியும் அளிக்கப்படுகிறது. பல்வேறு ஓய்வூதியத் திட்டங்கள், 100 நாள் வேலைவாய்ப்பு உறுதியளிப்புத் திட்டங்கள், பிரதமரின் கரீப் கல்யாண் திட்டத்தின் கீழ் சமீபத்தில் அறிவித்த நிவாரண உதவித் திட்டங்கள் மூலம் வங்கிக் கணக்கில் நேரடியாகச் செலுத்தப்படும் தொகைகளை இதன் மூலம் மக்கள் பெற்றுக் கொள்ளலாம். ஏப்ரல் 13 ஆம் தேதியன்று இந்திய தபால் துறை பட்டுவாடா வங்கி மூலம் அதிகபட்ச பரிவர்த்தனைகள், அதாவது ரூ.22.82 கோடி அளவிற்கான 1.09 லட்சம் பரிவர்த்தனைகள் நடந்திருப்பதன் மூலம், சாமானிய மக்கள் இதற்கு நல்ல வரவேற்பு கொடுத்திருப்பது வெளிப்பட்டிருக்கிறது.
(
பிரதமர் அலுவலகம்
பாதுகாப்பு விருதுகள் வழங்கும் விழாவில் பிரதமர் பங்கேற்பு
குடியரசுத்தலைவர் மாளிகையில் நடைபெற்ற பாதுகாப்பு விருதுகள் வழங்கும் விழாவில் பிரதமர் திரு நரேந்திர மோடி கலந்து கொண்டார்.
ட்விட்டர் பதிவில் அவர் கூறியதாவது:
“குடியரசுத்தலைவர் மாளிகையில் நடைபெற்ற பாதுகாப்பு விருதுகள் வழங்கும் விழாவில் கலந்து கொண்டேன். போற்றத்தக்க சேவைகளுக்கான விருதுகள் வழங்கப்பட்டன. இந்த விருதுகளை வென்ற அனைவரையும் எண்ணி நாம் பெருமை கொள்கிறோம்.”
நிதி அமைச்சகம்
வருமான வரி விதிமுறைகள், 1962-ல் மேற்கொள்ளவுள்ள உத்தேசத் திருத்தங்கள் – சம்பந்தப்பட்டவர்களிடமிருந்து கருத்துக்கள் வரவேற்கப்படுகின்றன
1962-ஆம் ஆண்டின் வருமான வரி விதிமுறைகளின்படி, பரிந்துரைக்கப்பட்ட படிவம் 36-ன் மூலமாக வருமானவரி மேல்முறையீட்டு தீர்ப்பாயத்தில் மேல்முறையீடு செய்ய வழிவகுக்கிறது. மேலும் ஆட்சேபணைகளை படிவம் 36ஏ-யில் பூர்த்தி செய்து தாக்கல் செய்யலாம்.
தற்போதுள்ள படிவம் 36-ன் கீழ் ஆகியவை நீண்டகாலமாக மாற்றம் செய்யாமல் பயன்படுத்தப்பட்டு வருகின்றன. இந்தப் படிவங்களை மேல்முறையீட்டுக்கான அதிக தகவல்களுடன் மாற்றியமைக்க வேண்டிய தேவை ஏற்பட்டுள்ளது. இதன் மூலம் தீர்ப்பாயத்தில் தேங்கியுள்ள மேல்முறையீடுகளுக்கு விரைந்து தீர்வு காணும் கொள்கையை வகுப்பது அவசியம் என்று வருமானவரித்துறை கருதுகிறது.
இதனைக் கருத்தில் கொண்டு படிவம் 36, படிவம் 36ஏ, வருமானவரி விதிமுறை 47-ல் திருத்தங்களை மேற்கொள்ளும் வரைவு அறிவிக்கை வருமானவரி வலைதளத்தில் பதிவேற்றம் செய்யப்பட்டுள்ளது.
இதனுடன் சம்பந்தப்பட்டவர்களும், பொதுமக்களும் தங்கள் கருத்துக்களுக்காக வருமானவரித்துறையின் www.incometaxindia.gov.in வலைதளத்தை அணுகலாம்.
வரைவு அறிவிக்கை மீதான கருத்துக்கள் மற்றும் ஆலோசனைகள் மின்னஞ்சல் முகவரி ts.mapwal[at]nic[dot]in மூலமாக 2018 ஜூலை 2-ஆம் தேதி வாக்கில் அனுப்பலாம்.
கலாசாரத்துறை அமைச்சகம்
இந்தியாவில் இருந்து திருடப்பட்ட 75% பழங்காலப் பொருட்கள் மத்திய அரசின் கடந்த 7 ஆண்டுகளில் திரும்பப் பெறப்பட்டுள்ளது: திரு. ஜி கிஷன் ரெட்டி
இந்தியாவுக்குச் சொந்தமான பழங்காலப் பொருட்களை மீட்க பிரதமர் திரு.நரேந்திர மோடி அவர்கள் மேற்கொண்ட தொடர் முயற்சியால் இவை வெளிநாடுகளில் இருந்து மீட்கப்பட்டுள்ளன: அமைச்சர் திரு.ஜி.கிஷன் ரெட்டி
1976 ஆம் ஆண்டு முதல் இதுவரை ஒட்டுமொத்தமாக 54 பழங்காலப் பொருட்கள் வெளிநாடுகளில் இருந்து மீட்கப்பட்டுள்ளது
2014 ஆம் ஆண்டு முதல் இந்தியாவுக்குச் சொந்தமான 41 பொருட்கள் மீட்கப்பட்டுள்ளன.
வெளியுறவுத் துறை அமைச்சகம், தொல்லியல் துறை, மத்திய புலானாய்வுத் துறை உள்ளிட்ட அமைப்புகள் இதற்கு முக்கியப் பங்காற்றியுள்ளன.
மத்திய கலாச்சார, சுற்றுலா மற்றும் வடகிழக்கு பிராந்திய வளர்ச்சித் துறை அமைச்சர் திரு.ஜி.கிஷன் ரெட்டி மாநிலங்களவையில் எழுத்துப்பூர்வமாக கேள்வி ஒன்றுக்கு பதிலளிக்கையில், கடந்த 1976 ஆம் ஆண்டு முதல் வெளிநாடுகளில் இருந்து இந்தியாவுக்குச் சொந்தமான 54 பழங்காலப் பொருட்கள் மீட்கப்பட்டுள்ளதாகத் தெரிவித்தார்.
பின்னர் இது குறித்து கூடுதல் தகவல்களை வழங்கிய அவர், "இந்தியாவில் இருந்து வெளிநாடுகளுக்கு கடத்தப்பட்ட ஏராளமான பொருட்களை நாம் மீட்டுள்ளது பெருமைக்குரிய விஷயம். கடந்த ஏழு ஆண்டுகளில் அதிக அளவில் பழங்காலப் பொருட்கள் மீட்கப்பட்டுள்ளன. கடந்த 2014 முதல் 41 பழங்காலப் பொருட்கள் இந்தியாவுக்கு கொண்டு வரப்பட்டுள்ளது, இது ஒட்டுமொத்தமாக மீட்கப்பட்ட பொருட்களில் 75 சதவிகிதத்துக்கும் மேல் என்றார்.
பிரதமரின் தொடர் முயற்சிகளால் வெளிநாடுகளில் இருந்து இந்திய பழங்காலப் பொருட்கள் மீட்கப்பட்டது. அண்மைக்காலத்தில் பொருட்களைத் திரும்பப் பெறுவதில் நாம் காணும் வெற்றிக்கு, மற்ற நாடுகளுடன் நமது கலாச்சார உறவுகள் தொடர்ந்து முன்னேறி வருவதற்கும், பிரதமர் திரு.நரேந்திர மோடி பல்வேறு நாட்டுத் தலைவர்களுடன் கொண்டுள்ள தனிப்பட்ட நல்லுறவே காரணம் என நான் நம்புகிறேன்" என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742760
----
(Visitor Counter : 190
இளைஞர் நலன் மற்றும் விளையாட்டு அமைச்சகம்
ஜி20 அமைப்பின் இளைஞர் 20 பணிக் குழுவின் கீழ் ஜனநாயகம் மற்றும் ஆளுகையில் இளைஞர்களின் ஆற்றல் குறித்த பயிலரங்கு
ஜனநாயகம் மற்றும் ஆளுகையில் இளைஞர்களின் ஆற்றலை வெளிப்படுத்தும் முயற்சியாக மத்திய இளைஞர் விவகாரங்கள் மற்றும் விளையாட்டுத் துறை அமைச்சகத்துடன் இணைந்து ஸ்ரீ ராம் வணிகக் கல்லூரியின் சர்வதேச திட்ட அலுவலகம், பிப்ரவரி 22-ஆம் தேதி பயிலரங்கு ஒன்றை நடத்த உள்ளது. ஜி20 அமைப்பின் இளைஞர் 20 பணிக்குழுவின் செயல்பாடுகளின் ஓர் அங்கமாக ‘பகிரப்பட்ட எதிர்காலம்: ஜனநாயகம் மற்றும் ஆளுகையில் இளைஞர்கள்' என்ற தலைப்பிலான இந்தப் பயிலரங்கு நடைபெறும்.
மத்திய இளைஞர் விவகாரங்கள் மற்றும் விளையாட்டுத் துறை அமைச்சகத்தின் இளைஞர் விவகாரங்கள் துறை செயலாளர் திருமிகு மீதா ராஜீவ்லோசன் பயிலரங்கில் கலந்து கொள்வார்.
டிஜிட்டல் இந்தியா, மாணவர்களை மையமாகக் கொண்ட ஆளுகை மற்றும் கொள்கைக் துறை ஆகிய தலைப்புகளில் கவனம் செலுத்தப்படும். தில்லி தேசிய தலைநகர் பகுதியைச் சேர்ந்த தொழில்முனைவோர் இந்தப் பயிலரங்கில் கலந்து கொள்வார்கள் என்று எதிர்பார்க்கப்படுகிறது. வெளிநாடுகளில் படிக்கும் கல்லூரியின் முன்னாள் மாணவர்கள் காணொலி வாயிலாக இணைவார்கள்.
வணிகம் மற்றும் தொழில்துறை அமைச்சகம்
எட்டு முக்கிய தொழிற்துறைகளுக்கான 2020 பிப்ரவரி மாத குறியீட்டெண்
எட்டு முக்கிய தொழிற்துறைகளுக்கான 2020 பிப்ரவரி மாத குறியீட்டெண்  வெளியிடப்பட்டுள்ளது.
தொழில் உற்பத்தி குறியீட்டில், எட்டு முக்கிய தொழிற்துறைகள் 40.27 விழுக்காடு பங்கினைப் பெற்றுள்ளன. பிப்ரவரி 2020ல், எட்டு முக்கிய தொழிற்துறைகளுக்கான ஒட்டு மொத்த குறியீட்டெண் 132.9 ஆக இருந்தது. இது சென்ற ஆண்டு இதே மாதத்துடன் ஒப்பிடும் 5.5 விழுக்காடு கூடுதலாகும்.
மேலும் விவரங்களுக்கு கீழ்க் காணும் இணைப்புக்கு செல்லவும் :
https://pib.gov.in/PressReleseDetail.aspx?PRID=1609568
(Visitor Counter : 89
சுற்றுச்சூழல் மற்றும் வனத்துறை அமைச்சகம்
2022 ஜூலை 1 முதல் ஒரு முறை பயன்படுத்தும் பிளாஸ்டிக் பொருட்களுக்கு தடை விதிக்கப்பட்டது
சுற்றுச்சூழல், வனம் மற்றும்பருவநிலை மாற்ற அமைச்சகம் பிளாஸ்டிக் கழிவு மேலாண்மை திருத்த விதிகள், 2021 ஐ 12 ஆகஸ்ட் 2021 அன்று அறிவித்தது, இது 2022 ஜூலை 1 முதல் கீழ்க்காணும் ஒற்றை பயன்பாட்டு பிளாஸ்டிக் பொருட்களின் உற்பத்தி, இறக்குமதி, இருப்பு, விநியோகம், விற்பனை மற்றும் பயன்பாட்டை தடை செய்கிறது:
பிளாஸ்டிக் குச்சிகள் கொண்ட காது மொட்டுகள், பலூன்களுக்கான பிளாஸ்டிக் குச்சிகள், பிளாஸ்டிக் கொடிகள், மிட்டாய் குச்சிகள், ஐஸ்கிரீம் குச்சிகள், தெர்மாகோல்
 தட்டுகள், கோப்பைகள், கண்ணாடிகள், ஃபோர்க்குகள், கரண்டிகள், கத்திகள், உறிஞ்சுகுழல், அழைப்பிதழ் அட்டைகள் சிகரெட் பாக்கெட்டுகள் மற்றும் 100 மைக்ரானுக்கும் குறைவான பிளாஸ்டிக் அல்லது பி.வி.சி பேனர்கள்.
2022 டிசம்பர் 31 முதல் நூற்று இருபது மைக்ரானுக்கும் குறைவான தடிமன் கொண்ட பிளாஸ்டிக் கேரி பேக்குகளின் உற்பத்தி, இறக்குமதி, இருப்பு, விநியோகம், விற்பனை மற்றும் பயன்பாடு ஆகியவற்றை இந்த அறிவிப்பு தடைசெய்கிறது.
ஒரு முறை பயன்படுத்தும் பிளாஸ்டிக் பொருட்கள் குறித்து மத்திய அரசின் வேதியியல் மற்றும் பெட்ரோ ரசாயன துறையால் அமைக்கப்பட்ட நிபுணர் குழுவின் பரிந்துரையின் அடிப்படையில் 2022ஜூலை 1முதல் தடை செய்யப்பட்ட ஒரு முறை மட்டுமே பயன்படுத்தக்கூடிய பிளாஸ்டிக் பொருட்கள் அடையாளம் காணப்பட்டன.
பிளாஸ்டிக் கழிவு மேலாண்மை மற்றும் ஒருமுறை பயன்படுத்தும் பிளாஸ்டிக்கை ஒழிப்பது குறித்து பொதுமக்களிடம் விழிப்புணர்வை ஏற்படுத்தும் பணியில் மத்திய அரசு பல்வேறு அமைச்சகங்கள் மற்றும் அரசு நிறுவனங்கள் மூலம் ஈடுபட்டு வருகிறது. தடை செய்யப்பட்ட ஒரு முறை பயன்படுத்தப்படும் பிளாஸ்டிக் பொருட்களுக்கு சுற்றுச்சூழல் மாற்றுகள் குறித்த தேசிய கண்காட்சி மற்றும் ஸ்டார்ட் அப் மாநாடு - 2022 ஆகியவை தமிழக அரசுடன் இணைந்து 2022 செப்டம்பர் 26-27 தேதிகளில் சென்னையில் நடத்தப்பட்டன. இந்த கண்காட்சியில் நாடு முழுவதிலும் இருந்து 150-க்கும் மேற்பட்ட சுற்றுச்சூழல் மாற்று பொருட்கள் உற்பத்தியாளர்கள் கலந்து கொண்டனர். தென்னை நார், சக்கை, அரிசி மற்றும் கோதுமை தவிடு, தாவர மற்றும் விவசாய எச்சங்கள், வாழை மற்றும் பாக்கு இலைகள், சணல் மற்றும் துணி ஆகியவற்றிலிருந்து சுற்றுச்சூழல் மாற்றுகள் தயாரிக்கப்பட்டன.
இத்தகவலை மத்திய சுற்றுச்சூழல், வனம் மற்றும் பருவநிலை மாற்றத் துறை இணையமைச்சர் அஸ்வினி குமார் சவுபே மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
எஃகுத்துறை அமைச்சகம்
2023 ஜனவரி மாதம் உற்பத்தியில் இந்திய எஃகு ஆணையம் சாதனை
மத்திய எஃகு அமைச்சகத்தின் கீழ் செயல்படும் மகாரத்னா பொதுத்துறை நிறுவனமான இந்திய எஃகு ஆணைய நிறுவனம் , இது வரை இல்லாத வகையில் மாதாந்தர உற்பத்தி அளவாக ஜனவரி 2023-ல் மிக அதிக உற்பத்தியை மேற்கொண்டுள்ளது. ஜனவரி 2023-ல், இந்த நிறுவனம் 1.72 மில்லியன் டன் கச்சா எஃகு உற்பத்தியை செய்துள்ளது. கடந்த மார்ச் 2022-ல் இந்நிறுவனம் எட்டிய மிகச் சிறந்த சாதனையைவிட இது அதிகமாகும். ஹாட் மெட்டல் மற்றும் விற்பனைக்கால எஃகு ஆகியவற்றின் உற்பத்தியும் ஜனவரி மாதத்தில் முன் எப்போதும் இல்லாத அளவாக முறையே 1.8 மில்லியன் டன் மற்றும் 1.6 மில்லியன் டன்னாக அதிகரித்துள்ளது. இதுவும் மார்ச் 2022 உற்பத்தியைவிட சிறந்த வளர்ச்சியாகும்.
------
PKV/PLM/KPG/RJ
(Visitor Counter : 76
பிரதமர் அலுவலகம்
குரு கிரந்த் சாஹிப்பின் திறப்பு நிகழ்ச்சிக்கு பிரதமர் நாட்டு மக்களுக்கு வாழ்த்து
பிரதமர் திரு நரேந்திர மோடி, குரு கிரந்த் சாஹிப்பின் முதல் திறப்பு நாளான பர்காஷ் புரப் திருநாளை முன்னிட்டு நாட்டு மக்களுக்கு வாழ்த்துத் தெரிவித்துள்ளார்.
“குரு கிரந்த் சாஹிப் புனித நூலானது, சேவை, இரக்கம் மற்றும் நல்லிணக்கத்தை நமக்கு கற்றுக்கொடுக்கிறது. இந்த போதனைகள், நேர்மையான, சமத்துவ சமுதாயத்திற்கான அடித்தளத்தை அமைத்துக் கொடுக்கின்றன. அநீதிக்கு ஒருபோதும் தலைவணங்கக் கூடாது என்பதையும் நமக்கு கற்றுத்தருக்கின்றன. குரு கிரந்த் சாஹிப்பின் முதல் திறப்பு நாளான இந்தத் திருநாளில் அனைவருக்கும் நல்வாழ்த்துகள்.
குரு கிரந்த் சாஹிப் புனித நூலானது, தனது உயரிய போதனைகளால் மொத்த உலகத்திற்கும் ஒளியேற்றுகிறது.
இப்புனித நூலின் போதனைகளால் ஊக்கமடைந்த சீக்கிய மக்கள், உலககெங்கும் பல்வேறு தளங்களில் தமது முன்னோடிப் சேவைகளை செய்து வருகின்றனர். அவர்களது துணிச்சலும், அன்பும் மிகச் சிறப்பானவை.
குரு கிரந்த் சாஹிப் புனித நூலானது என்றும் மனித குலத்தைத் தொடர்ந்து வழிநடத்தட்டும்” என்று பிரதமர் கூறியுள்ளார்.
குடியரசுத் துணைத் தலைவர் செயலகம்
மஹாராஷ்டிரா மாநிலம் ஷஹாபூரில் நடந்த கோர விபத்துக்கு குடியரசு துணைத்தலைவர் இரங்கல்
மஹாராஷ்டிரா மாநிலம், ஷஹாபூரில் நடந்த கோர விபத்தில் உயிரிழந்தவர்களுக்கு குடியரசு துணைத் தலைவர் திரு ஜக்தீப் தங்கர் இரங்கல் தெரிவித்துள்ளார். காயமடைந்தவர்கள் விரைவில் குணமடைய அவர் பிரார்த்தனை தெரிவித்துள்ளார்.
குடியரசு துணைத்தலைவர் டுவிட்டர் பதிவில் கூறியிருப்பதாவது;
"மகாராஷ்டிராவின் ஷஹாபூரில் நடந்த துயரமான விபத்தில் நேரிட்ட உயிர் இழப்பு மிகுந்த வேதனை அளிக்கிறது. உயிரிழந்தவர்களின் குடும்பத்தினருக்கு எனது ஆழ்ந்த இரங்கலைத் தெரிவித்துக் கொள்கிறேன். காயமடைந்தவர்கள் விரைவில் குணமடைய பிரார்த்திக்கிறேன்"
மின்னணு மற்றும் தகவல் தொழில்நுட்பம்
கணினி பாதுகாப்பு இந்தியா திட்டத்தின் கீழ், 26-வது சிஐஎஸ்ஓ-களுக்கு முழுமையான புலனாய்வு மற்றும் பகுப்பாய்வு பயிற்சிக்கு மின்னணு மற்றும் தகவல் தொழில்நுட்ப அமைச்சகம் ஏற்பாடு செய்துள்ளது
நாட்டில் கணினி பாதுகாப்பு சூழலை வலுப்படுத்த மின்னணு மற்றும் தகவல் தொழில்நுட்ப அமைச்சகத்தின் தேசிய இ-நிர்வாகப் பிரிவு தலைமை தகவல் பாதுகாப்பு அதிகாரிகள் , பல்வேறு அமைச்சகங்கள் மற்றும் துறைகளைச் சேர்ந்த முன்னணி தகவல் தொழில்நுட்ப அலுவலர்கள் மத்திய, மாநில அரசுகளைச் சேர்ந்த அரசு மற்றும் அரசும் தனியாரும் இணைந்த அமைப்புகள், பொதுத்துறை நிறுவனங்கள், வங்கிகளின் அலுவலர்கள் ஆகியோருக்குப் புலனாய்வு மற்றும் பகுப்பாய்வு சார்ந்த ஆறு நாள் பயிற்சியை நடத்துகிறது.
இந்தப் பயிற்சித் திட்டத்தின் தொடக்க அமர்வில் உரையாற்றிய கணினி பாதுகாப்புப் பிரிவு இயக்குநர் திருமதி தூளிகா பாண்டே, பங்கேற்பாளர்கள் அனைவரும் தங்களின் அனுபவங்களை பகிர்ந்து கொள்ளுமாறும் ஒருவர் மற்றவரின் அனுபவத்திலிருந்து கற்றறிந்ததை வெளிப்படுத்துமாறும் தற்போதுள்ள பாதுகாப்பு முறைகளை மேலும் வலுப்படுத்துமாறும் கேட்டுக்கொண்டார்.
மின்னணு மற்றும் தகவல் தொழில்நுட்ப அமைச்சகத்தின் கணினி சார்ந்த சட்டங்கள் பிரிவின் குழு ஒருங்கிணப்பாளர் திரு ராகேஷ் மகேஸ்வரி பேசுகையில், நாட்டில் கணினி பாதுகாப்பு அச்சுறுத்தல், அதிகரிப்பது பற்றியும், தனி நபர் தரவுகளின் முக்கியத்துவம் பற்றியும் பங்கேற்பாளர்களிடம் எடுத்துரைத்தார்.
“நாடாளுமன்றத்தில், விரைவில் சட்டமாகக்கூடும் என்ற நிலையில் உள்ள தரவுகள் பாதுகாப்பு மசோதா, எந்தவொரு தனிநபரின் சொந்தத் தரவுகள் பாதுகாப்பு, அவற்றை சேகரித்து வைக்கும் அமைப்பின் பொறுப்பாகும் என்று கூறுகிறது” என அவர் தெரிவித்தார்.
அண்மையில், தகவல் ஒலிபரப்பு அமைச்சகத்தின் ட்விட்டர் கணக்கில் ஊடுருவல் நடந்தது பற்றி எடுத்துரைத்த அவர், “இவ்வாறு தவறுகள் நடக்கும் போது யார் என்ன நடவடிக்கை எடுக்கப் போகிறார்கள் என்பதை நாம் அறிந்திருக்க வேண்டும்” என்றார்.
மூன்றாம் தரப்பு அமைப்புகளுக்கு பல பணிகள் தரப்படும் போது அவற்றின் கட்டுப்பாடு எப்போதும் நம்மிடம் இருக்கவேண்டும் என்று அவர் கூறினார்.
ஜனவரி 17 முதல் 22 வரை நடத்தப்படும் இந்தப் பயிற்சித்திட்டம் நெட்பின்னல் பாதுகாப்பு, பயன்பாடு மற்றும் தரவுகள் பாதுகாப்பு, செல்பேசி பாதுகாப்பு, தகவல் தொழில்நுட்ப சட்டத்தில் உள்ள கணினி பாதுகாப்பு தொடர்பான அம்சங்கள், உள்ளிட்ட தலைப்புகளைக் கொண்டதாக இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1790518
சுற்றுச்சூழல் மற்றும் வனத்துறை அமைச்சகம்
சுற்றுச்சூழல் தகவல், விழிப்புணர்வு, திறன் மேம்பாடு மற்றும் வாழ்வாதாரத் திட்டம்  மையங்கள் மற்றும் சுற்றுச்சூழல் கிளப்புகள் உலக சுற்றுச்சூழல் தின கொண்டாட்டங்களுக்கு முன்னதாக மேற்கொள்ளப்பட்ட வெகுஜன அணிதிரட்டல் இயக்கத்தின் ஒருங்கிணைந்த பகுதியாக சுற்றுச்சூழலுக்கு ஏற்ற வாழ்க்கை முறை பற்றிய செய்திகளை பரப்புகின்றன.
சுற்றுச்சூழல், வனம் மற்றும் பருவநிலை மாற்ற அமைச்சகம் , 2023 ஆம் ஆண்டு உலக சுற்றுச்சூழல் தினத்தை மிஷன் லைஃப் என்ற நோக்கத்துடன் கொண்டாடுகிறது. மாண்புமிகு பாரதப் பிரதமரால் அறிமுகப்படுத்தப்பட்ட சுற்றுச்சூழலுக்கு ஏற்ற வாழ்க்கை முறை  என்ற கருத்து, தனிநபர்கள் தங்கள் வாழ்க்கை முறைகளில் மாற்றங்களைச் செய்ய ஊக்குவிப்பதன் மூலம் நிலையான வாழ்க்கையை மேம்படுத்துவதை நோக்கமாகக் கொண்டுள்ளது. சுற்றுச்சூழலைப் பாதுகாப்பதற்கும் வளங்களை பொறுப்புடனும் உணர்வுப்பூர்வமாகவும் பயன்படுத்துவதை வலியுறுத்துகிறது.
இந்தியா முழுவதும் சுற்றுச்சூழலுக்கு ஏற்ற வாழ்க்கை முறை பற்றிய பரவலான விழிப்புணர்வை, சிந்தனையை ஏற்படுத்த மிஷன் லைஃப் குறித்த ஒரு மாத காலப் பிரச்சாரம் தற்போது நடந்து வருகிறது.
"முழு அரசாங்கம்" மற்றும் "முழு சமூகம்" என்ற அணுகுமுறையைப் பின்பற்றி, மிஷன் லைஃப் செய்தியைப் பரப்புவதற்கு, மத்திய அமைச்சகங்கள்/ துறைகள், மாநில/ யூனியன் பிரதேச அரசுகள்/ நிர்வாகங்கள், நிறுவனங்கள் மற்றும் தனியார் நிறுவனங்களை அமைச்சகம் அணிதிரட்டியுள்ளது. நடந்துகொண்டிருக்கும் வெகுஜன பிரச்சாரமானது, இந்தியா முழுவதும் சுற்றுச் சூழல் பற்றிய விழிப்புணர்வை அதிகரிப்பதை நோக்கமாகக் கொண்டுள்ளது. இது ஜூன் 5, 2023 அன்று உலக சுற்றுச்சூழல் தினத்தைக் கொண்டாடுவதற்கு வழிவகுக்கும்.
சுற்றுச்சூழல் தகவல், விழிப்புணர்வு, திறன் மேம்பாடு மற்றும் வாழ்வாதாரத் திட்டம்: சுற்றுச்சூழல் தகவல், விழிப்புணர்வு, திறன் மேம்பாடு மற்றும் வாழ்வாதாரத் திட்டம்  என்பது மிஷன் லைஃப் உடன் இணைந்து செயல்படுத்தப்படும் மத்தியத் துறை துணைத் திட்டங்களில் ஒன்றாகும். தற்போதைய வெகுஜன அணிதிரட்டல் பிரச்சாரத்தின் ஒரு பகுதியாக, 60 EIACP மையங்கள் தனிநபர்கள் மேற்கொள்ளக்கூடிய நிலையான நடவடிக்கைகள் குறித்த விழிப்புணர்வை ஊக்குவிப்பதில் தீவிரமாக ஈடுபட்டுள்ளன. 2023 மே மாதம் முழுவதும், EIACP மையங்களால் இந்தியா முழுவதும் செயல் மற்றும் விழிப்புணர்வை மையமாகக் கொண்ட சுற்றுச் சூழலுக்கு ஏற்ற வாழ்க்கை முறை  தொடர்பான நிகழ்வுகள் ஏற்பாடு செய்யப்பட்டுள்ளன. இந்த நிகழ்வுகள் 89,000 க்கும் மேற்பட்ட தனி நபர்களை சுற்றுச்சூழலுக்கு ஆதரவான நடவடிக்கைகளில் பங்கேற்க வெற்றிகரமாக அணிதிரட்டியுள்ளன.
மேலும் இதுகுறித்த தகவல்களுக்கு இந்த ஆங்கில செய்திக் குறிப்பைப் பார்க்கவும்: https://pib.gov.in/PressReleasePage.aspx?PRID=1928367
சுற்றுலா அமைச்சகம்
ஹைதராபாத்தில் ‘ஒரே பாரதம் உன்னத பாரதம்’ குறித்த கண்காட்சி ஒன்றை எம். வெங்கையா நாயுடு நாளை தொடங்கி வைக்கிறார்
ஹைதராபாத்தில் ‘ஒரே பாரதம் உன்னத பாரதம்’ குறித்த கண்காட்சியை குடியரசுத் துணைத் தலைவர் திரு. எம். வெங்கையா நாயுடு நாளை தொடங்கி வைக்கிறார். தகவல் மற்றும் ஒலிபரப்பு அமைச்சகத்தின் மண்டல மக்கள் தொடர்பு அலுவலகம் இந்தக் கண்காட்சியை நடத்துகிறது.
(இந்தக் கண்காட்சி ஹரியானா மற்றும் தெலுங்கானா ஆகிய இரு மாநிலங்களின் கலை வடிவங்கள், உணவு வகைகள், திருவிழாக்கள், நினைவுச்சின்னங்கள், சுற்றுலா இடங்கள் போன்ற பல்வேறு சுவாரஸ்யமான அம்சங்களை முன்னிலைப்படுத்தும்.
ஹைதராபாத் நம்பல்லியில் உள்ள பொட்டி ஸ்ரீராமுலு தெலுங்கு பல்கலைக்கழக வளாகத்தில் 2021 டிசம்பர் 12 முதல் 14 வரை இந்தக் கண்காட்சி பார்வைக்காக திறந்திருக்கும்.